سید جلال الدین عمری

سید جلال الدین عمری (1935ء - 2022ء) برصغیر ہندو پاک کے عالم دین اور مصنف تھے۔ 2007ء سے 2019ء تک  آپ جماعت اسلامی ہند کے امیر رہے ۔  آپ ہندوستان کی تحریک اسلامی کے چوٹی کے رہنماؤں میں سے ہیں۔ دعوتی اور تحریکی سرگرمیوں میں انتہائی مصروف رہنے کے باوجود اسلام کے مختلف پہلوؤں پر آپ کی بیش قیمت تصانیف آپ کی عظمت وقابلیت کا زبردست ثبوت ہیں۔ مولانا عمری جماعت اسلامی ہند کے سابق امیر رہے ہیں، اسی طرح جامعۃ الفلاح بلریا گنج کے سربراہ بھی ہیں، اس کے علاوہ بہت سی دینی وملی تنظیموں اور اداروں کے ذمہ دار ہیں۔

پیدائش اور وطن 
سید جلال الدین عمری کی ولادت 1935ء میں جنوبی ہند تمل ناڈو کے ضلع شمالی آرکاٹ کے ایک گاؤں پتّگرم میں ہوئی، والد صاحب کا نام سید حسین تھا۔

تعلیم 
ابتدائی تعلیم گاؤں ہی کے اسکول میں حاصل کی۔ پھر عربی تعلیم کے لیے جامعہ دارالسلام عمر آباد  میں داخلہ لے کر 1954ء میں فضیلت کا کورس مکمل کیا۔ اسی دوران مدراس یونیورسٹی کے امتحانات بھی دیے اور فارسی زبان وادب کی ڈگری ’منشی فاضل‘ حاصل کی۔

اعلیٰ تعلیم 
علی گڑھ مسلم یونیورسٹی سے بی اے (اونلی انگلش) پرائیوٹ سے پاس کیا۔

عہدے و رکنیت 
 جماعت اسلامی ہند کے سابق امیر۔
 آل انڈیا مسلم پرسنل لا بورڈ کے نائب صدر ہیں۔
 الہیئۃ الخیریۃ العالمیۃ کے سابق رکن بھی رہ چکے ہیں۔
 جامعۃ الفلاح بلریا گنج اعظم گڑھ کے شیخ الجامعہ ہیں۔
اس کے علاوہ درج ذیل عہدے آپ کے سپرد ہیں.
 مینیجنگ ڈائرکٹر سراج العلوم نسواں کالج علی گڑھ۔
 ممبر مسلم مجلس مشاورت
 صدر اشاعت اسلام ٹرسٹ دہلی
 صدر دعوت ٹرسٹ
 رکن اسلامک پبلیکیشنز
وغیرہ۔

اسفار 
بیرون ملک کے مختلف دینی اداروں اور تنظیموں کی دعوت پر مولانا سعودی عرب، کویت، متحدہ عرب امارات، ایران،ترکی، برطانیہ، پاکستان اور نیپال کے سفر کرچکے ہیں۔

تصنیف و تالیف 
جماعت اسلامی ہند کے شعبۂ تصنیف وتالیف (موجودہ ادارۂ تحقیق وتصنیف اسلامی) سے وابستہ ہوکر علمی وتصنیفی خدمات انجام دیں۔ اب تک شائع ہونے والی کتابوں کی تعداد تین درجن کے قریب ہے۔
مولانا کے بہت سے مضامین اور مقالات جرائد و رسائل کی زینت بنتے رہتے ہیں بعض مقالات تو اہل علم میں بطور خاص مقبول ہوئے اور ماہر القادری اور مولانا ابو الحسن علی ندوی جیسے بلند پائے عالم دین نے اس پر مبارک باد پیش کی اور اپنی پسندیدگی کا اظہار کیا۔

تصانیف کی فہرست یوں ہے:

اسلام کا عائلی نظام

اسلام اور دعوت

انسان اور اس کے مسائل 

انسانوں کی خدمت

سوئے حرم چلا

عورت اسلامی معاشرے میں

خدا اور رسول کا تصوراسلامی تعلیمات میں

اسلام انسانی حقوق کا پاسبان

عورت اسلام کے سائے میں

وفات 
26 اگست 2022ء دہلی میں ہوئی۔

حوالہ جات 
https://www.rekhta.org/authors/syed-jalaluddin-umri/ebooks?lang=ur
1935ء کی پیدائشیں
بقید حیات شخصیات
بھارتی مسلم شخصیات
بھارت کے سنی علما
تمل ناڈو کے مصنفین
ہندوستان کے مسلمان مذہبی رہنما
جامعہ علی گڑھ کے فضلا
Short description is different from Wikidata
ضلع ترونامالائی کی شخصیات
جماعت اسلامی
جماعت اسلامی ہند کی سرکردہ شخصیات